**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. november 08-ai** ülésére

Tárgy: szociális tűzifa

**Tisztelt Képviselő-testület!**

A téli időszakban rászorulók részére szociális tűzifát szoktunk osztani. Az előző időszakban összesen 92 rászorulónak biztosítottunk tűzifát. A költségvetésbe még bruttó 2.108.460,- Ft. áll a rendelkezésünkre.

Öt helyről kértünk be ajánlatot konyhakész tűzifára házhozszállítással. A mellékletben található 3 db ajánlatot az alábbi táblázatba foglaltuk össze:

|  |  |  |  |  |  |
| --- | --- | --- | --- | --- | --- |
| **AJÁNLATOT ADÓ** | **FAJTÁJA** | **MINŐSÉGE** | **MENNYISÉGE** (1 erdei m3) | **ÁRA (bruttó)** | **EGYÉB** |
| Nemes Építőanyag Áruház | cser, tölgy, bükk | keményfa, 33 cm-re vágva | 100x100x175 cm (1 kaloda) | 92.000,- Ft. |  |
| Pakazsu Erdőgazdasági Szövetkezet |  | előző évben megszokott | 80x100x120 cm (2 kaloda) | 20.320,- Ft. | korábban volt már minőségi kifogás a fára |
| Varga Zoltán | akác, cser | száraz, 33-25 cm-re vágva | 1 erdei m3 ömlesztve szállítva | 40.000,- Ft. | felajánl további 50q kisebb fát |

Az ajánlatok megismerése után, az árakat figyelembe véve a Pakazsu Erdőgazdasági Szövetkezettől javasoljuk a szociális tűzifát beszerezni.

A szociális tűzifa biztosítása ez idáig úgy történt, hogy az igénylők egy kérelmet töltöttek ki és a szociális feladatokkal foglalkozó bizottság azokat elbírálta és döntött a fa kiutalásáról. Az egyes szociális és gyermekvédelmi ellátási formák helyi szabályozásáról szóló 20/2020 (X.9.) önkormányzati rendelet nem tartalmaz arra vonatkozó rendelkezést, hogy ki az, aki jogosult szociális tűzifára.

Kisbér, 2024. október 31.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

a téli időszakban a rászorulók részére biztosítandó szociális tűzifát a Pakazsu Erdőgazdasági Szövetkezettől (2870 Kisbér, Széchenyi u. 21.) vásárolja meg az ajánlatukban szereplő minőségben, nettó 16.000,- Ft. / személy áron a fa házhoz szállításával.

utasítja a Kisbéri Közös Önkormányzati Hivatalt a fenti feltételeket tartalmazó szerződés előkészítésére és felhatalmazza a város polgármesterét annak aláírására.

a szociális tűzifára jogosultság kapcsán az alábbi feltételeket állapítja meg, mely feltételek az egyes szociális és gyermekvédelmi ellátási formák helyi szabályozásáról szóló 20/2020 (X.9.) önkormányzati rendeletbe történő beépítését a soron következő képviselő-testületi ülésre rendeli el előkészíteni.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző